Държавен вестник, бр. 17, 2025 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  17
безпристрастност и независимост. Най-малко 
10 (десет) дни преди провеждане на оценка ИА 
БСА договаря периода, състава (с информация 
за имената на членовете на екипа от оцени­
тели и наблюдатели, както и организациите 
към които те принадлежат), пълномощията на 
екипа и плана за оценка с ООС. Най-малко 
5 (пет) дни преди извършване на оценката 
ООС трябва писмено да потвърди съгласието 
си с определените дата и екип, включител­
но наблюдатели, пълномощията на екипа и 
план на оценката. В случай че има писмено 
обосновано неодобрение от страна на заяви­
теля/акредитирания ООС за член на екипа 
за оценка, ИА БСА извършва нов подбор на 
екипа за оценка и ново съгласуване. Ако няма 
на разположение подходящ водещ оценител/
технически оценител/експерт, оценката може 
да бъде отложена и/или да бъде привлечен 
водещ оценител/технически оценител/експерт 
от друг национален орган по акредитация или 
да не бъде оценен обхватът, за който не е на 
разположение технически оценител/експерт 
на този етап от процеса по акредитация.
ИА БСА може да изисква писмено от 
ООС допълнителна информация, необходима 
за подготовката на оценката, като методи, 
процедури, инструкции и други съотносими 
документи. ООС трябва да предостави в ИА 
БСА изисканата информация и всички напра­
вени промени в системата си за управление в 
определен от ИА БСА срок. Ако поисканите 
документи не бъдат представени в определения 
срок, водещият оценител планира допълнител­
но време при планиране на оценката, което 
се заплаща съгласно Ценоразписа на услугите 
по акредитация на ИА БСА (BAS QR 8).
Когато кандидатстващ/акредитиран от ИА 
БСА ООС:
 – има един или повече офиси (местонахож­
дения), на които се извършват дейности 
за оценка на съответствието, извън 
територията на държавата, в която се 
намира централният офис на ООС, или
 – извършва дейности по оценка на съотве­
ствието на територията на други държави 
под акредитация на ИА БСА,
ИА БСА извършва оценка при спазване на 
трансграничните политики за акредитация 
на EA, изискванията на член 7 от Регламент 
№ 765/2008 на ЕС, ILAC и IAF.
ИА БСА възлага извършването на оценката 
на местния НОА, когато има необходимата 
компетентност за съответния обхват на ак­
редитация и е подписал ЕА MLA или ILAC/
IAF MRA/MLA за този обхват.
В изключителни случаи, когато местният 
НОА не е в състояние да извърши оценка от 
името на ИА БСА, за което се съхраняват 
записи, посочващи причините, ИА БСА из­
вършва оценката след одобряване и в сътруд­
ничество с НОА.
Когато НОА на държавата, в която се 
извършва дейността, не е преминал успешно 
партньорска оценка по отношение на обхвата 
на дейност, извършван от ООС на територия­
та на тази държава, или не извършва тези 
дейности по акредитация, ИА БСА извършва 
оценяването с участие на оценители от местния 
НОА или участие на негови представители 
като наблюдатели.
ООС, който има офиси с основни дейности 
в друга държава или извършва дейности по 
оценяване на съответствието в друга държа­
ва, няма право да откаже извършването на 
оценката или участието в оценката на пред­
ставители от местния НОА.
4.3.3. Оценка на място
Оценката на място следва да бъде прове­
дена в срок до 3 (три) месеца от датата на 
приключване на предварителното проучване 
при процедури за първоначална акредита­
ция и в срок до 1 (един) месец от датата на 
приключване на предварителното проучване 
при процедури за преакредитация/разширя­
ване на обхвата на акредитация. Органите 
по сертификация на системи за управление/
лица/продукти и верификационни органи са 
длъжни да представят в ИА БСА план за 
одити/верификация при съгласуване на офис 
оценката. ИА БСА не извършва офис оценка, 
ако не е предоставен план от ООС за одит/
верификация.
Оценката на място започва с откриваща 
среща, на която се определят ясно целите 
на оценяване, изискванията за акредитация, 
планът и обхватът на оценяване.
По време на оценката на място екипът 
оценява степента на внедряване, поддържането 
и ефикасността на системата за управление 
и компетентността и съответствието на ООС 
с изискванията за акредитация. Органът за 
оценка на съответствието трябва да демон­
стрира, че е компетентен да извършва всички 
дейности и във всички области, за които е 
заявил желание за акредитация.
Оценката може да не обхваща всички запи­
си, документи и персонал на ООС. Извадката, 
обект на оценка, трябва да бъде представи­
телна дотолкова, доколкото е възможно в 
зависимост от дейността на ООС.
Всеки избор на екипа трябва да бъде на­
правен от гледна точка на риск и значимост 
за демонстриране на компетентност от стра­
на на ООС. Поради извадковия подход не 
може да се твърди, че са установени всички 
съществуващи несъответствия.
По отношение на системата за управление 
на ООС екипът от оценители трябва да напра­
ви оценка най-малко на един пълен цикъл на 
вътрешен одит и преглед от ръководството.
ИА БСА може да прекрати оценка на място 
при следните обстоятелства: